Daoust ma vije kontet an istor en trede gour, emaomp penn-da-benn e penn an haroz el levr-mañ. Hennezh en deus raktreset distreiñ de vro, bro-Iwerzhon, a-ratozh-kaer a-benn lazhañ un den a lak kiriek eus ar pezh a ya a-dreuz er vro. Gwelet e vez penaos e stroll  e dud tro-dro dar raktres-se ha penaos e kasont al lazh da benn.  Pezh a zo dedennus eo an doare ma vez deskrivet stourmoù diabarzh ar penndudenn. Daouduek eo dan nebeutañ, ha rannet eo etre an daou du-se anezhañ war ar pemdez : lañsoù a garantez ha lañsoù a gounnar, a feiz hag a gasoni a bep eil ha kazi war un dro zoken. Ma ne lak ket al lenner da dridal asambles gant an haroz e ro ur skeudenn gwirheñvel mat eus e stad diabarzh memestra. Seul vuioch ma ne vez ket dielfennet ar santimantoù e dreuz  kement-se : gwelloch eo da Liam OFlaherty harpañ war deknik an danevelliñ berr, reiñ kalz a bouez dan endro, da vunudoù diabarzh an tiez pe liv an amzer evit lakaat al lenner da santout an traoù kentoch eget do studiañ.  Kavet em eus dreist ar pennad ma vez muntret an den, hag ar cheñchamant a choarvez er penndudenn da heul : eñ hag e gendorfedourien a grede dezho euvriñ evit mad ar bobl, hag ar pezh a glev war ar straed ne glot ket gant e hunvreoù, diskenn a zle en un taol diwar e goumoulenn. Pa  oa e holl spi en e obererezh, eo ret dezhañ en em voazañ da vevañ gant ur santimant a gablusted ha gant e anv nevez : muntrer.  Lennet em boa Famine gant Liam OFlaherty un nebeut bloavezhioù zo dija, ha chomet skodeget gant e stil hag ar pezh a gonte. Ur skrivagner donezonet eo, dezhañ kalz a berzhioù lennegel.  Gouzout a ra kontañ Istor Iwerzhon gwelloch eget nikun.